34. ΠΡΑΞΗ ΔΙΟΙΚΗΤΗ ΤΡΑΠΕΖΑΣ ΤΗΣ ΕΛΛΑΔΟΣ υπ’ αριθ. 2426/31 της 31 Οκτ./7Νοεμβ.1997 (ΦΕΚ Α΄ 225) (Αρθρ. 1 του Νόμ. 1266/82) Επιτόκιο χρεωστικών υπολοίπων των τρεχούμενων λογαριασμών των πιστωτικών ιδρυμάτων στην Τράπεζα της Ελλάδος.  Αφού έλαβε υπόψη: α)Το άρθρ. 1 του Νόμ. 1266/82 "όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις.  β)την ΠΔ/ΤΕ 2185/24.3.93 και ειδικότερα το Κεφ. ΙΙΙ παρ. 1,  γ)την ΠΔ/ΤΕ 2214/15.6.93, όπως ισχύει (τελ. ΠΔ/ΤΕ 2411/12.5.97), δ)τις τρέχουσες νομισματικοπιστωτικές συνθήκες, αποφάσισε: Να τροποποιήσει την ΠΔ/ΤΕ 2214/15.6.93, όπως ισχύει, και να καθορίσει ότι από 31 Οκτ. 1997 και εφεξής η δημιουργία χρεωστικών υπολοίπων ή η αύξηση τυχόν υφισταμένων υπολοίπων στους τρεχούμενους λογαριασμούς καταθέσεων των πιστωτικών ιδρυμάτων στην Τράπεζα της Ελλάδος θα βαρύνεται, για κάθε ημέρα διατήρησής τους, πέραν του ισχύοντος επιτοκίου (24% το χρόνο) με πρόσθετους τόκους που αντιστοιχούν σε επιτόκιο 0,4% ημερησίως.  Από τις διατάξεις της παρούσης Πράξης δεν προκύπτει δαπάνη σε βάρος του Κρατικού Προϋπολογισμού.  7.Η.β.33α-34 Τόκος 